recursal/SuperWikiNEXT-32B huggingface dataset:
Ο **Θωμάς Λιακουνάκος** είναι Έλληνας επιχειρηματίας, ιδρυτής του Ομίλου Axon και Πρόεδρος της Επιτροπής Στρατηγικού Σχεδιασμού της Euromedica. Είναι παντρεμένος με τη Νατάσα Κατσαρού και έχει 5 παιδιά.

Βιογραφικά στοιχεία
-------------------

Γεννήθηκε και μεγάλωσε στον Πειραιά. Αποφοίτησε από το Οικονομικό Γυμνάσιο του Πειραιά. Έχει ολοκληρώσει το πρόγραμμα OPM στο Harvard Business School. 

Ξεκίνησε να εργάζεται από μικρή ηλικία στο χώρο της εμπορίας ναυτιλιακών υλικών. Σε ηλικία 19 ετών, παράλληλα με τις σπουδές του, ίδρυσε την πρώτη του επιχείρηση. To 1974 ίδρυσε τον Όμιλο AXON, έναν οργανισμό με πολύπλευρη δραστηριότητα που περιλαμβάνει εταιρίες στους κλάδους των υπηρεσιών υγείας, των αντιπροσωπεύσεων, των εκδόσεων, της ανάπτυξης λογισμικού, των οικονομικών υπηρεσιών, του real estate development, της εμφιάλωσης και εμπορίας νερού.

Το 1991 εξαγόρασε το 20% της EUROMEDICA Α.Ε. Σήμερα η EUROMEDICA αποτελεί έναν από τους μεγαλύτερους ιδιωτικούς Ομίλους παροχής υπηρεσιών υγείας, με 68 μονάδες σε 25 πόλεις της Ελλάδας, 10.000 συνεργαζόμενους γιατρούς και πάνω από 2.600 εργαζόμενους.

Ο Θωμάς Λιακουνάκος έχει διατελέσει μέλος διοικητικών συμβουλίων σημαντικών οργανισμών, όπως τα American – Hellenic Chamber of Commerce, British – Hellenic Chamber of Commerce και German – Hellenic Chamber of Commerce.

Υπόθεση Interaction
-------------------

Ο Θωμάς Λιακουνάκος συνελήφθη αργά το βράδυ της Δευτέρας 28 Σεπτεμβρίου 2015, κατηγορούμενος για υπόθεση χρηματισμού Ελλήνων κρατικών αξιωματούχων από υπεράκτια (offshore) εταιρεία ονόματι Interaction, η οποία φέρεται να του ανήκει κατά τα συμπεράσματα της ανακριτικής αρχής.

Η υπόθεση στην οποία εμπλέκεται, αφορά την αγορά πολεμικών αεροσκαφών του ελληνικού Υπουργείου Εθνικής Άμυνας από τη σουηδική εταιρεία Ericsson, την οποία εκπροσωπούσε στην Ελλάδα η εταιρεία AXON του Θ. Λιακουνάκου.

Την Παρασκευή 2 Οκτωβρίου 2015 κρίθηκε προφυλακιστέος μετά την εξάωρη απολογία του στην ανακρίτρια διαφθοράς Βασιλική Μπράτη.

Αφέθηκε ελεύθερος μετά από έξι μήνες, τον Απρίλιο του 2016, καθώς το Συμβούλιο Πλημμελειοδικών, στο οποίο είχε προσφύγει, έκανε δεκτή την αίτηση αποφυλάκισης που είχε υποβάλλει, κρίνοντας ως καταχρηστική την προσωρινή του κράτηση.

Παραπομπές
----------

1. 1 2 3  «Αρχειοθετημένο αντίγραφο». Αρχειοθετήθηκε από το πρωτότυπο στις 2 Οκτωβρίου 2015. Ανακτήθηκε στις 5 Αυγούστου 2015.
2. 1 2  «Αρχειοθετημένο αντίγραφο» (PDF). Αρχειοθετήθηκε από το πρωτότυπο (PDF) στις 24 Ιανουαρίου 2014. Ανακτήθηκε στις 27 Δεκεμβρίου 2013.
3. 1 2  «Αρχειοθετημένο αντίγραφο». Αρχειοθετήθηκε από το πρωτότυπο στις 12 Μαΐου 2015. Ανακτήθηκε στις 5 Αυγούστου 2015.
4. ↑  «Προθεσμία για την Παρασκευή πήρε ο Θωμάς Λιακουνάκος - Τι απαντά ο ίδιος». *www.zougla.gr*. Ανακτήθηκε στις 2 Οκτωβρίου 2015.
5. ↑  Προφυλακιστέος ο επιχειρηματίας Θωμάς Λιακουνάκος, ανακτήθηκε 02/10/2015.
6. ↑  Προσωρινά ελεύθερος ο Θωμάς Λιακουνάκος
The logo of BeWelcome PlatformΤο λογότυπο της BeWelcome πλατφόρμας
Το ***BeWelcome*** (συχνά σε συντομογραφία ως BW) είναι μια υπηρεσία φιλοξενίας που τη διαχειρίζεται μια μη κερδοσκοπική οργάνωση. Η ιστοσελίδα ιδρύθηκε το Φεβρουάριο του 2007. Από τον Αύγουστο του 2015, η οργάνωση έχει πάνω από 80.000 μέλη σε περισσότερες από 150 χώρες του κόσμου που προσφέρουν δωρεάν φιλοξενία και βοήθεια κατά τη διάρκεια των ταξιδιών. Η συμμετοχή είναι ελεύθερη και το λογισμικό πίσω από τη σελίδα, τη λεγόμενη BW-rox πλατφόρμα, είναι ελεύθερου και ανοιχτού λογισμικού.

Οργάνωση
--------

Η χρήση του BeWelcome είναι χωρίς χρέωση και επιτρέπει στον οποιονδήποτε να γνωρίσει ταξιδιώτες από όλο τον κόσμο και να εξασκήσει την ανταλλαγή φιλοξενίας. Για την εγγραφή, είναι απαραίτητο να συμπληρωθεί ένα προφίλ, όπου 
ευαίσθητες πληροφορίες, όπως διεύθυνση και όνομα, είναι δυνατό να μη φαίνονται σε όλους.

Μετά την εγγραφή, τα μέλη μπορούν να έρθουν σε επαφή με άλλα μέλη ώστε να συναντηθούν, να πάρουν περισσότερες πληροφορίες ή να ζητήσουν διαμονή. Αυτή η φιλοξενία δεν είναι τελείως καθορισμένη για το πώς θα γίνει και οι λεπτομέρειες ορίζονται από τα άτομα που ενδιαφέρονται, με τον όρο ότι παραμένει μη εμπορική. Η αναγκαία επικοινωνία τους, γίνεται μέσω μηνυμάτων, και προστατεύεται έτσι η μυστικότητα της διεύθυνσης email (ηλεκτρονικού ταχυδρομείου). 

Όταν τα μέλη τελικά γνωριστούν, μπορούν να αφήσουν σχόλιο στην ιστοσελίδα, περιγράφοντας την εμπειρία με τον φιλοξενούμενο ή τον οικοδεσπότη. Αυτό το σύστημα σχολίων, επιτρέπει την ασφαλή και αποτελεσματική ανταλλαγή μεταξύ μελών και τη δημιουργία εμπιστοσύνης. Το σχέδιο υποστηρίζεται από εθελοντές, που δουλεύουν σε ομάδες. Η μη κερδοσκοπική οργάνωση πίσω από το BeWelcome είναι εγγεγραμμένη στη Rennes της Γαλλίας.

Ιστορία
-------

Το BeWelcome είναι το αποτέλεσμα ενός σχεδίου που δημιουργήθηκε τον Οκτώβρη του 2006, από δυσαρεστημένους εθελοντές του δικτύου Hospitality Club που ίδρυσαν την επίσημη μη κερδοσκοπική οργάνωση BeVolunteer που είναι εγγεγραμμένη στη Rennes και *που διαχειρίζεται την ιστοσελίδα BeWelcome*.

To 2019 to BeWelcome ανακοινώνει την έκδοση της επανασχεδίασης της πλατφόρμας του.

Couchsurfing
------------

Ο Tony Espinoza, o CEO του Couchsurfing, δήλωσε ότι οι πρεσβευτές του Couchsurfing δεν επιτρέπεται να αναφέρουν το BeWelcome στα προφίλ τους ή στη διάρκεια συναντήσεων, επειδή πιστεύει ότι: "*η χρησιμότητα του BeWelcome είναι αμφίβολη. Ειλικρινά δεν πιστεύω πως βοηθάει τους ταξιδιώτες κάποιος που το προωθεί*".

Εξωτερικοί σύνδεσμοι
--------------------

Επίσημη ιστοσελίδα BeWelcome

1. ↑  «BeWelcome - EverybodyWiki Bios». *BeWelcome - EverybodyWiki Bios*. Ανακτήθηκε στις Σεπτέμβριος 3, 2022.
2. ↑  «The non-profit organization running BeWelcome.org». *BeVolunteer.org*.
3. ↑  «The history of BeVolunteer». 2017. Ανακτήθηκε στις 3 Σεπτεμβρίου 2022.
4. ↑  «BeWelcome Announces Launch of New Platform Redesign». 2019-05-02.. Ανακτήθηκε στις 2022-09-03.
5. ↑  «tony espinoza on couchsurfing censorship». *tony espinoza on couchsurfing censorship*. Ανακτήθηκε στις 3 Σεπτεμβρίου 2022.
Το **μπεηλερμπεηλίκι** ήταν η ανώτατη διοικητική μονάδα στην Οθωμανική Αυτοκρατορία και το κράτος των Σαφαβιδών. Αυτές οι διοικητικές μονάδες, οι οποίες δημιουργήθηκαν τον 15ο αιώνα και χρησιμοποιήθηκαν μέχρι τον 18ο αιώνα, τελούσαν υπό τη διοίκηση ενός μπεηλέρμπεη. Στην Οθωμανική Αυτοκρατορία, η λέξη αντικαταστάθηκε με την πάροδο του χρόνου από τον όρο εγιαλέτι, ο οποίος υιοθετήθηκε από τους Σαφαβίδες και χρησιμοποιήθηκε με τον ίδιο τρόπο για να ορίσει την υψηλότερη διοικητική μονάδα.

Παραπομπές
----------

1. ↑  Selcuk Aksin Somel (23 Μαρτίου 2010). *The A to Z of the Ottoman Empire*. Scarecrow Press. σελ. 88. ISBN 978-1-4617-3176-4. Ανακτήθηκε στις 3 Ιουνίου 2013.
Ο **Νίκος Τζώρτζογλου** (11 Οκτωβρίου 1954) είναι Έλληνας αθλητικός παράγοντας.

Διετέλεσε ιδιοκτήτης στην ΠΑΕ Εργοτέλη το 1993, 1996 και απο το 1999 εώς και το 2008. Επίσης είναι πρόεδρος στην Ένωση Ποδοσφαιρικών Σωματείων Ηρακλείου (Ε.Π.Σ.Η) από το 2002.

Βιογραφικά Στοιχεία
-------------------

Γεννήθηκε στο Ασήμι της επαρχίας Μονοφατσίου το 1953. Το δεύτερο από τα τρία παιδιά της οικογένειας του Γιάννη και Κωνσταντίας Τζώρτζογλου. Ο Νίκος Τζώρτζογλου ήταν μαθητής στο νυχτερινό Γυμνάσιο και ολοκλήρωσε την εκπαίδευση του στο λύκειο Χάρακα. Σπούδασε στο τμήμα διοίκησης επιχειρήσεων των ΚΑΤΕ Ηρακλείου και ολοκλήρωσε τις σπουδές του στο πανεπιστήμιο της ανώτατης βιομηχανικής σχολής Πειραιώς.

Το 1979 ξεκίνησε την επιχειρηματική του δραστηριότητα στο χώρο της ψυχαγωγίας, σε καταστήματα καφέ-εστίασης και στις ενεργειακές επενδύσεις.

Ασχολήθηκε από μικρή ηλικία με τον αθλητισμό και τον στίβο και στη συνέχεια υπήρξε ποδοσφαιριστής στον ερασιτέχνη Παναθηναϊκό, τον Δαίδαλο και το Ασήμι.

Ενώ διετέλεσε παράγοντας στο Ασήμι, τον Εργοτέλη και την ΕΠΣ Ηρακλείου.

Είναι παντρεμένος με τη Σοφία Σουλτάτου και έχει τέσσερα παιδιά.

Επαγγελματική Καριέρα
---------------------

Εργάστηκε σε καταστήματα εστίασης και ζαχαροπλαστικής.

Το 1979 ξεκίνησε την επιχειρηματική του δραστηριότητα στο χώρο της ψυχαγωγίας, σε καταστήματα καφέ-εστίασης και στη συνέχεια, στις ενεργειακές επενδύσεις. Μέσα σε λίγα χρόνια ασχολήθηκε και με το κομμάτι των τουριστικών ξενοδοχειακών μονάδων, ενώ υπήρξε και ένας από τους σημαντικότερους επιχειρηματικούς παράγοντες στην ηλεκτρονική ψυχαγωγία του νησιού του.

Από το 2005 ασχολήθηκε με τις ενεργειακές επενδύσεις και συγκεκριμένα τις ανανεώσιμες πηγές ενέργειας.
ΑΔ Αμπχαζίας
ΑΔ Αζαρίας
Γκούρια
Ιμερέτι
Καχέτι
Κβέμο Κάρτλι
Μτσχέτα-  
Μτιανέτι
Ράτσα-Λετσχούμι  
και Κβέμο Σβανέτι
Σαμεγκρέλο-  
Ζέμο Σβανέτι
Σάμτσχε-  
Τζαβαχέτι
Σίντα Κάρτλι
**Τιφλίδα**
***Μαύρη Θάλασσα***
**Αρμενία**
**Αζερμπαϊτζάν**
**Ρωσική Ομοσπονδία**
**Τουρκία**

Ένα **μχάρε** (γεωργιανά: მხარე, *mxare*) είναι ένας τύπος διοικητικής διαίρεσης στη χώρα της Γεωργίας. Συνήθως μεταφράζεται ως "περιφέρεια".

Σύμφωνα με τα προεδρικά διατάγματα του 1994 και του 1996, η διαίρεση της Γεωργίας σε περιφέρειες είναι προσωρινή μέχρις ότου επιλυθούν οι αποσχιστικές συγκρούσεις στην Αμπχαζία και τη Νότια Οσετία. Ηγούμενος της περιφερειακής διοίκησης είναι ένας Κρατικός Επίτροπος (სახელმწიფო რწმუნებული, *Saxelmćipo Rćmunebuli*, συνήθως μεταφράζεται ως «Κυβερνήτης»), υπάλληλος διορισμένο από τον Πρόεδρο.

Οι περιφέρειες υποδιαιρούνται περαιτέρω σε ραϊόνι (επαρχίες). Υπάρχουν 9 περιφέρειες στη Γεωργία (βλέπε επίσης τον χάρτη πάνω δεξιά):

| Περιφέρεια | Πρωτεύουσα | Πληθυσμός |
| --- | --- | --- |
| Γκούρια | Οζουργκέτι | 113,000 |
| Ιμερέτι | Κουτάισι | 536,052 |
| Καχέτι | Τελαβί | 319,144 |
| Κβέμο Κάρτλι | Ρουσταβί | 423,986 |
| Μτσχέτα-Μτιανέτι | Μτσχέτα | 94,370 |
| Ράτσα-Λετσχούμι και Κβέμο Σβανέτι | Αμπρολάουρι | 31,927 |
| Σαμεγκρέλο-Ζέμο Σβανέτι | Ζουγκντίντι | 331,145 |
| Σάμτσχε-Τζαβαχέτι | Αχαλτσίχε | 160,262 |
| Σίντα Κάρτλι | Γκόρι | 264,633 |

Δείτε επίσης
------------

* Διοικητικές διαιρέσεις της Γεωργίας

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
 Διοικητικές διαιρέσεις της Γεωργίας |
| --- |
|  |
| Αυτόνομες Δημοκρατίες | 
* Αμπχαζία
* Ατζαρία
 | Περιφέρειες της Γεωργίας |
|  |
| Περιφέρειες | 
* Γκούρια
* Ιμερέτι
* Καχέτι
* Κβέμο Κάρτλι
* Μτσχέτα-Μτιανέτι
* Ράτσα-Λετσχούμι και Κβέμο Σβανέτι
* Σαμεγκρέλο-Ζέμο Σβανέτι
* Σάμτσχε-Τζαβαχέτι
* Σίντα Κάρτλι
 |
|  |
| Πόλεις με ειδικό καθεστώς | 
* Τιφλίδα (πρωτεύουσα)
 |
|  |
| Άλλα | 
* Νότια Οσσετία
 |

 |
Το **Γκάντι Τζαγιάντι** είναι εθνικό φεστιβάλ που γιορτάζεται στην Ινδία με την ευκαιρία των γενεθλίων του Μαχάτμα Γκάντι, ο οποίος είναι επίσης γνωστός ως "Πατέρας του Έθνους". Γιορτάζεται στις 2 Οκτωβρίου. Είναι μία από τις τρεις εθνικές αργίες στην Ινδία. Η Γενική Συνέλευση των Ηνωμένων Εθνών ανακοίνωσε στις 15 Ιουνίου 2007 ότι ενέκρινε ψήφισμα στο οποίο δήλωνε ότι η 2η Οκτωβρίου θα πρέπει να εορτάζεται ως η *Παγκόσμια Ημέρα της Μη-Βίας*.

Εορτασμός
---------

Η Γκάντι Τζαγιάντι γιορτάζεται κάθε χρόνο στις 2 Οκτωβρίου. Είναι μία από τις επίσημα ανακηρυγμένες εθνικές εορτές της Ινδίας, παρατηρούμενη σε όλες τις πολιτείες και ενωσιακές επικράτειες. 
Το Γκάντι Τζαγιάντι χαρακτηρίζεται από την προσευχές και αφιερώματα σε όλη την Ινδία, συμπεριλαμβανομένου του μνημείου του Γκάντι στο Νέο Δελχί όπου αποτεφρώθηκε. Οι δημοφιλείς δραστηριότητες περιλαμβάνουν συναντήσεις προσευχής, αναμνηστικές τελετές σε διάφορες πόλεις από κολέγια, ιδρύματα της τοπικής αυτοδιοίκησης και των κοινωνικο-πολιτικών θεσμών. Διεξάγονται διαγωνισμοί ζωγραφικής και έκθεσης και τα καλύτερα βραβεία χορηγούνται για έργα σε σχολεία και η κοινότητα ενθαρρύνει ένα μη-βίαιο τρόπο ζωής, καθώς και τον εορτασμό της προσπάθειας του Γκάντι στον Ινδικό κίνημα ανεξαρτησίας. Το αγαπημένο μπατζάν (Ινδουιστικό λατρευτικό τραγούδι) του Γκάντι, το *Ραγκουπάτι Ραγκάβα Ράτζα Ραμ* συνήθως τραγουδιέται στη μνήμη του. Τα αγάλματα του Μαχάτμα Γκάντι σε όλη τη χώρα διακοσμούνται με λουλούδια και γιρλάντες, και μερικοί άνθρωποι αποφεύγουν την κατανάλωση αλκοόλ ή τη κατανάλωση κρέατος την ημέρα. Τα δημόσια κτίρια, τράπεζες και ταχυδρομικά γραφεία είναι κλειστά.

Παραπομπές
----------

1. ↑  «Gandhi Jayanti». Simon Fraser University. Ανακτήθηκε στις 15 Απριλίου 2006.
2. ↑  «Several programmes mark Gandhi Jayanti celebrations in Mysore». The Hindu. Αρχειοθετήθηκε από το πρωτότυπο στις 2006-02-17.. Ανακτήθηκε στις 16 November 2006.
3. ↑  «Mahatma Gandhi Jayanti in India». Time and Date. Ανακτήθηκε στις 1 Οκτωβρίου 2017.

Εξωτερικοί σύνδεσμοι
--------------------

* Γκάντι Τζαγιάντι 2017 Αρχειοθετήθηκε 2018-08-18 στο Wayback Machine.
Δουκάτο μπορεί να είναι είτε μια χώρα, ένα έδαφος ή γενικά οποιαδήποτε μορφή διακυβέρνησης γης που ως κυβερνήτη και αρχηγό έχει τον Δούκα. Ο όρος αυτός κατάγεται μόνο από την Ευρώπη, διότι κυρίως στα φεουδαρχικά συστήματα της Ευρώπης υπήρχε αυτός ο τίτλος. Είναι ο τρίτος ανώτερος τίτλος για έναν άνθρωπο κατά την διάρκεια της Φεουδαρχίας (μετά τον Αυτοκράτορα και τον Βασιλιά). 

Δεν θα πρέπει ο τίτλος αυτός να συγχέεται με αυτόν του Μέγα Δούκα, ο οποίος δεν ισχύει σε όλες τις χώρες και σε αυτές που ισχύει είναι ανώτερο αξίωμα από τον Δούκα. 

Πολλά δουκάτα ήταν αυτόνομες χώρες και άλλα ήταν υπό την διοίκηση κάποιου ανώτερου μονάρχη. Ένα παράδειγμα δουκάτου είναι το Δουκάτο της Βαρσοβίας.

Παραπομπές
----------

1. ↑  «Definition of DUCHY». *www.merriam-webster.com*. Ανακτήθηκε στις 3 Ιουλίου 2016.
2. ↑  Czubaty, Jaroslaw (11 Φεβρουαρίου 2016). *The Duchy of Warsaw, 1807-1815: A Napoleonic Outpost in Central Europe*. Bloomsbury Publishing. ISBN 9781472521965.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **δουκάτο**  |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85039867
* GND: 4159687-0
* BNF: cb126524483 (data)
* HDS: 009920

 |

 |
Το **βόλοστ** (ρωσικά: волость) ήταν μια παραδοσιακή διοικητική υποδιαίρεση στην Ανατολική Ευρώπη. Στην παλιότερη ιστορία των Πρώιμων Σλάβων, το βόλοστ ήταν η ονομασία της επικράτειας που κυβερνούσε ο κνιάζ, είτε ως απόλυτος κυβερνήτης είτε με διαφορετικό βαθμό αυτονομίας από τον *βέλικι κνιάζ*. Ξεκινώντας από τα τέλη του 14ου αιώνα, το βολόστ ήταν μια μονάδα διοικητικής διαίρεσης στο Μεγάλο Δουκάτο της Λιθουανίας, στην Πολωνία, στη Μοσχοβία, στις χώρες της σύγχρονης Λετονίας και της Ουκρανίας. Περίπου από τον 16ο αιώνα ήταν μέρος επαρχιακών περιοχών, οι οποίες ονομάζονταν ουγέστ στη Μοσχοβία και στη μεταγενέστερη Ρωσική Αυτοκρατορία. Κάθε ουγέστ εμπεριείχε αρκετά βολόστ που ήταν υποταγμένα στην πόλη ουγέστ.

Μετά την κατάργηση της ρωσικής δουλοπαροικίας το 1861, το βόλοστ έγινε μονάδα τοπικής αυτοδιοίκησης του αγρότη. Αρκετά μιρ ανοίκαν σε κάθε βόλοστ, το οποίο διέθετε συνέλευση αποτελούμενη από εκλεγμένους αντιπροσώπους των μιρ. Από αυτούς εκλεγόταν ένας γέροντας (*σταρσινά*) και ένα δικαστήριο (βολόστνοϊ σουντ). Ωστόσο, η αυτοδιοίκηση των μιρ και των βόλοστ μετριάστηκε από την εξουσία των αστυνομικών επιτροπών (*στανοβόι*) και από τη γενική εξουσία ελέγχου που δόθηκε στις διορισμένες «περιφερειακές επιτροπές για τις υποθέσεις των αγροτών».

Τα βόλοστ καταργήθηκαν από τη σοβιετική διοικητική μεταρρύθμιση του 1923-1929. Τα ραγιόν μπορεί να ονομάζονται γενικά ένα σύγχρονο ισοδύναμο τόσο των βόλοστ όσο και των ουγέστ. Στη σύγχρονη Ρωσία, η υποδιαίρεση σε βόλοστ χρησιμοποιείται στη Δημοκρατία της Καρελίας, όπου τα βόλοστ έχουν το ίδιο καθεστώς με τα ραγιόν και στις περιφέρειες του Λένινγκραντ, του Πσκόφ, της Σαμάρα και της Τούλα, όπου τα βολόστ θεωρούνται υποδιαιρέσεις των ραγιόν και έχουν το ίδιο καθεστώς με τα σελσοβιέτ σε άλλα ρωσικά ομοσπονδιακά υποκείμενα.

Παραπομπές
----------

1. ↑   Μία ή περισσότερες προτάσεις από το προηγούμενο κείμενο ενσωματώνει κείμενο από έκδοση που είναι πλέον κοινό κτήμα: Phillips, Walter Alison (1911) «Russia» στο: Chisholm, Hugh, επιμ. *Εγκυκλοπαίδεια Μπριτάννικα* **23** (11η έκδοση) Cambridge University Press, σσ. 874–878

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Σλαβικοί όροι για υποδιαιρέσεις χώρας |
| --- |
|  |
| Σύγχρονοι | 
* τζελνίτσα
* γκμίνα
* κράι
* κράινα / ποκράινα
* μιέστις
* όμπετς
* όμπλαστ / όμπλαστι / όμπλις / όμπλοντ / βόμπλαστ
* όκρενγκ
* οκρές
* όκρουγκ
* όπστινα / όπτσινα / ομπτσίνα / όμπστινα
* οσιέντλε
* πόβιατ / πόβιτ
* ραγιόν
* σελσοβιέτ / σιλράντα
* σοβέτστφο
* βοεβοδάτο
* ζούπανιγια
 |
|  |
| Ιστορικοί | 
* νταρούγκα
* γκρομάντα
* γκουμπέρνια
* γιουρούντικα
* χούτορ
* ομπσίνα
* οκόλια
* οπόλε
* πογκόστ
* προβίντσιγια
* σορόκ
* σρεζ
* σταρόστφα
* ουγέστ
* βόλοστ
* ζέμια
* ζούπα
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4652152-5

 |

 |
Ο **Κάρολος-Λουδοβίκος** (γερμ. *Karl-Ludwig*, 6 Ιανουαρίου 1665 - 6 Δεκεμβρίου 1723) από τον Οίκο του Νάσσαου ήταν κόμης του Νάσσαου-Σααρμπρύκεν (1713-1723).

Βιογραφία
---------

Ήταν ο δευτερότοκος γιος του Γουσταύου-Αδόλφου κόμη του Νάσσαου-Σααρμπρύκεν και της Κλάρας-Ελεονώρας, κόρης του Κράτο λαντγκράβου του Χοενλόε-Νόιενσταϊν. Ο πατέρας του ήταν αιχμάλωτος πολέμου και αναατράφηκε από τον εκ μητρός θείο του Βόλφγκανγκ-Ιούλιο στο Νόιενσταϊν. Ο Γουσταύος-Αδόλφος απεβίωσε το 1677 αφήνοντάς τον 12ετή. Συνέχισε τις σπουδές του στο Τύμπινγκεν και στο Παρίσι. Εισήλθε ως αξιωματικός του στρατού του Λεοπόλδου Α΄ των Αψβούργων και συμμετείχε στους Πολέμους εναντίον των Οθωμανών (1683-99).

Το 1713 απεβίωσε ο μεγαλύτερος αδελφός του Λουδοβίκος-Κράτο κόμης του Σααρμπρύκεν και τον διαδέχθηκε. Προώθησε την εκβιομηχάνιση της χώρας του. Επέκτεινε στο Βάρντ τα εργαστήρια υαλουργίας, έκτισε νέα εργοστάσια άλατος το 1719 και έναν πύργο αφαλάτωσης. Ίδρυσε μία πόλη, που ονομάστηκε Κάρλινγκ από το όνομά του.

Το 1721 απεβίωσε ο εξάδελφός του Γεώργιος-Αύγουστος κόμης του Νάσσαου - Βήσμπαντεν & Ίντσταϊν, τελευταίος του κλάδου του και τον διαδέχθηκε με τον εξάδελφό του Φρειδερίκο-Λουδοβίκο κόμη του Νάσσαου-Ότβαϊλερ. Το 1722 μετακόμισε στο Βήσμπαντεν και το επόμενο έτος στο Ίντσταϊν. Εκεί απεβίωσε το 1723 και τάφηκε στο παρεκκλήσιο του κάστρου. Στο ναό του κάστρου του Σααρμπρύκεν υπάρχει αναμνηστική πλάκα γι'αυτόν. Δεν είχε επιζώντα τέκνα και τον κληρονόμησε ο εξάδελφός του Φρειδερίκος-Λουδοβίκος.

Οικογένεια
----------

Νυμφεύτηκε το 1713 τη Χριστιανή-Καρλόττα, κόρη του εξαδέλφου του Φρειδερίκου-Λουδοβίκου κόμη του Νάσσαου-Ότβαϊλερ και είχε δύο τέκνα, που απεβίωσαν ενός έτους:

* Κάρολος-Φρειδερίκος 1718-1719, Λουδοβίκος-Κάρολος 1720-1721.

Παραπομπές
----------

1. 1 2  www.lagis-hessen.de/en/subjects/rsrec/sn/bio/register/person/entry/nassau-saarbruecken%252C%2Bkarl%2Bludwig%2Bgraf%2Bvon. Ανακτήθηκε στις 9  Οκτωβρίου 2017.

Αναφορές και πηγές
------------------

* Ernst Joachim (1882), "Karl Ludwig von Nassau-Saarbrücken", Allgemeine Deutsche Biographie (ADB) (in German), 15, Leipzig: Duncker & Humblot, pp. 311–312
* Albert Ruppersberg: Geschichte der Grafschaft Saarbrücken, vol. 2, Saarbrücken, 2nd ed. 1910 (reprinted: St. Ingbert, 1979), pp. 195–203

Εξωτερικοί σύνδεσμοι
--------------------

* Entry in "Saarland biographies"

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 86020175
* GND: 137844980

 |

 |
Στα μαθηματικά, μία **τετραγωνικά ολοκληρώσιμη συνάρτηση** είναι μία πραγματικά - ή κατά τμήματα - αποτιμημένη ως μετρήσιμη συνάρτηση για την οποία το ολοκλήρωμα του τετραγώνου της απόλυτης τιμής της είναι πεπερασμένος αριθμός. Έτσι αν,

{\displaystyle \int \_{-\infty }^{\infty }|f(x)|^{2}\,dx<\infty ,}
τότε η *ƒ* είναι τετραγωνικά ολοκληρώσιμη στην πραγματική γραμμή  (−∞, ∞). Κάποιος μπορεί επίσης να μιλήσει για τετραγωνική ολοκλήρωση σε ορισμένα σύνολα όπως το  [0, 1].
Οι τετραγωνικά ολοκληρώσιμες συναρτήσεις διαμορφώνουν έναν χώρο εσωτερικού γινομένου του οποίου το εσωτερικό γινόμενο δίνεται από

{\displaystyle \langle f,g\rangle =\int \_{A}f(x){\overline {g(x)}}\,dx}
όπου,

* *g*(*x*) είναι ο συζυγής μιγαδικός του *g*,
* *A* είναι ένα σύνολο στο οποίο κάποιος ολοκληρώνει—στο πρώτο παράδειγμα πάνω, *A* είναι (−∞, ∞); στο δεύτερο, *A* είναι [0, 1].

Εφόσον |*a*|2 = *a a*, η τετραγωνική ολοκληρωσιμότητα είναι το ίδιο σαν να λέμε

{\displaystyle \langle f,f\rangle <\infty .\,}
Μπορεί να αποδειχθεί ότι οι τετραγωνικά ολοκληρώσιμες συναρτήσεις αποτελούν έναν ολόκληρο μετρικό χώρο, τον Μπάναχ χώρο (Banach space). Αφού έχουμε επιπλέον την ιδιότητα του εσωτερικού γινομένου, αυτός ο χώρος είναι συγκεκριμένα ένας χώρος Χίλμπερτ (Hilbert space). Αυτός ο χώρος εσωτερικού γινομένου συμβολίζεται συμβατικά  ***L*2**.
Ο χώρος των τετραγωνικά ολοκληρώσιμων συναρτήσεων είναι ο *L**p* space όπου *p* = 2.
Ο **Βικτόρ Βοσσέρ** (*Victor Vosseur*, 17 Αυγούστου 1831 - 9 Απριλίου 1911) ήταν Γάλλος αξιωματικός του πεζικού.

Μετακλήθηκε στην Ελλάδα το 1884, επικεφαλής της πρώτης οργανωτικής γαλλικής στρατιωτικής αποστολής μαζί με τους λοχαγούς Σεβαλιέ και Περουσιόν του πυροβολικού. Ο Βοσσέρ, αφού ολοκλήρωσε τις σπουδές του στη Στρατιωτική Πολυτεχνική Σχολή του Παρισιού, υπηρέτησε στη συνέχεια στον αποικιακό γαλλικό στρατό της Αφρικής.

Έλαβε μέρος στον Γαλλογερμανικό πόλεμο του 1870, όπου και διακρίθηκε και ως μαχητής και ως επιτελικός αξιωματικός. Όταν ήλθε στην Ελλάδα έφερε τον βαθμό του υποστρατήγου και επί μία τριετία (1884-1887) εργάσθηκε για την οργάνωση του ελληνικού στρατού.

Εκείνες οι μελέτες του στρατηγού Βοσσέρ φυλάσσονται μέχρι σήμερα στο ιστορικό αρχείο του Ελληνικού Υπουργείου Εθνικής Αμύνης.

Παραπομπές
----------

1. ↑  www.culture.gouv.fr/public/mistral/leonore\_fr?ACTION=CHERCHER&FIELD\_1=COTE&VALUE\_1=LH%2F%2F2738%2F%2F58.
Το **Ιντερνάσιοναλ Φολς** (αγγλικά: **International Falls, Minnesota**) είναι πόλη και η έδρα της κομητείας Κούτσιτσινγκ, στην Μινεσότα των ΗΠΑ. Ο πληθυσμός του ήταν 5.802 κάτοικοι κατά την απογραφή του 2020.

Το Ιντερνάσιοναλ Φολς βρίσκεται επί του ποταμού Ρέινι ακριβώς απέναντι από το Φορτ Φράνσις, στο Οντάριο του Καναδά. Αμφότερες οι πόλεις συνδέονται με τη Διεθνή Γέφυρα Φορτ Φράνσις–Ιντερνάσιοναλ Φολς. Το Εθνικό Πάρκο Βόγιατζερς βρίσκεται 17 χιλιόμετρα ανατολικά της πόλης. Υπάρχει ένα σημαντικό Τελωνείο και Λιμένας Εισόδου Προστασίας των Συνόρων των ΗΠΑ στην πλευρά του Ιντερνάσιοναλ Φολς της γέφυρας με διόδια, και ένα καναδικό τελωνειακό σημείο εισόδου στη βόρεια πλευρά της γέφυρας.

Το Ιντερνάσιοναλ Φολς έχει το παρατσούκλι «Κατάψυξη του Έθνους», με μέσο όρο 109,4 ημέρες ετησίως με υψηλή θερμοκρασία υπό του 0 °C.

Παραπομπές
----------

1. ↑  Geographic Names Information System (GNIS) details for International Falls, Minnesota; United States Geological Survey (USGS); January 11, 1980.
2. ↑  «Explore Census Data». Γραφείο Απογραφής Ηνωμένων Πολιτειών. Ανακτήθηκε στις 2 Μαΐου 2022.
Το **Προοδευτικό Φιλελεύθερο Κόμμα** (βουλγαρικά: *Прогресивнолиберална партия*‎‎) ήταν πολιτικό κόμμα στη Βουλγαρία.

Ιστορία
-------

Το κόμμα ιδρύθηκε από τον Ντράγκαν Τσάκοφ μετά την αποχώρησή του από το Φιλελεύθερο κόμμα και είχε φιλορωσικό προσανατολισμό. Στις εκλογές του 1894 κέρδισε οκτώ από τις 167 έδρες όπου τις διατήρησε και στις εκλογές του 1899. Στις εκλογές του 1901 το κόμμα αναδείχθηκε το μεγαλύτερο κόμμα, κερδίζοντας 40 από τις 164 έδρες. Παρέμεινε το μεγαλύτερο κόμμα μετά τις εκλογές του 1902 κερδίζοντας 89 έδρες, αλλά μειώθηκε σε έξι έδρες στις εκλογές του 1903.

Στις εκλογές του 1908 το κόμμα κέρδισε μόλις τρεις έδρες. Για τις εκλογές για τη Συνταγματική Συνέλευση του 1911 κατέβηκε σε συμμαχία με το Λαϊκό κόμμα με κοινό κατάλογο κερδίζοντας 342 από τις 410 έδρες. Η συμμαχία συνεχίστηκε για τις βουλευτικές εκλογές αργότερα μέσα στο ίδιος έτος, με τα δύο κόμματα να κερδίζουν 190 από τις 213 έδρες, εκ των οποίων το κόμμα πήρε τις 91. Ο Τσάνκοφ πέθανε το 1911, και αντικαταστάθηκε ως αρχηγός του κόμματος από τον Στόγιαν Ντάνεφ, ο οποίος διετέλεσε πρωθυπουργός για λίγο περισσότερο από ένα μήνα το καλοκαίρι του 1913.

Στις εκλογές του Νοέμβρη του 1913 το κόμμα κέρδισε μόλις μία έδρα, αν και κέρδισε άλλη μία στις εκλογές του επόμενου έτους. Στις εκλογές του 1919 κέρδισε οκτώ έδρες, τις οποίες διατήρησε και στις εκλογές του 1920.

Αργότερα, το 1920, το κόμμα συγχωνεύθηκε με το Λαϊκό κόμμα για να σχηματίσουν το Ηνωμένο Λαϊκό Προοδευτικό κόμμα.

Παραπομπές
----------

1. 1 2  Leon Trotsky (1980) *The Balkan wars: 1912-13 : the war correspondence of Leon Trotsky*, Resistance Books, p484
2. 1 2  Nohlen & Stöver 2010, σελ. 384.
3. ↑  Nohlen & Stöver 2010, σελ. 376.
4. 1 2  Nohlen & Stöver 2010, σελ. 385.
5. ↑  About Atanas Burov Αρχειοθετήθηκε 2013-07-17 at Archive.is Atanas Burov

Πηγές
-----

* (Αγγλικά) Nohlen, Dieter· Stöver, Philip (2010). *Elections in Europe: A Data Handbook*. Nomos Verlagsgesellschaft. ISBN 978-3-8329-5609-7.

|  |  |
| --- | --- |
| 

|  |
| --- |
| * Πύλη:Ιστορία
* Πύλη:Πολιτική
* Πύλη:Βουλγαρία
 |

 |
Η **Κυριακή (Κική) Τερζόγλου** (22 Νοεμβρίου 2003, Θεσσαλονίκη) είναι Ελληνίδα διεθνής επαγγελματίας αθλήτρια πετοσφαίρισης , η οποία αγωνίζεται με τη φανέλα του Π.Α.Ο.Κ. στην Βόλεϊ Λιγκ της Ελλάδας ως κεντρική.

Καριέρα
-------

Η Κυριακή Τερζόγλου γεννήθηκε και μεγάλωσε στην Θεσσαλονίκη. Ξεκίνησε την ενασχόληση της με το βόλεϊ σε ηλικία 10 ετών, αρχικά στις ακαδημίες του Α.Ο. Αγίου Αθανασίου, του Ηρακλή Γέφυρας, και της Ελπίδας Αμπελοκήπων, με την οποία κατέκτησε την τρίτη θέση στο Πανελλήνιο Πρωτάθλημα Κ17 το 2019, καθώς και το βραβείο της καλύτερης μπλοκέρ της διοργάνωσης. Στη συνέχεια μεταγράφηκε στον Π.Α.Ο.Κ, με τον οποίον κατέκτησε την πρώτη θέση στο Πανελλήνιο Πρωτάθλημα Κ20 το 2020 και το βραβείο της καλύτερης μπλοκέρ της διοργάνωσης, την δεύτερη θέση στο Πανελλήνιο Πρωτάθλημα Κ20 το 2021 και την πρώτη θέση στο Πανελλήνιο Πρωτάθλημα Κ20 το2022, διοργάνωση στην οποία αναδείχθηκε πολυτιμότερη παίκτρια (MVP) και καλύτερη μπλοκέρ καταγράφοντας τρομερά νούμερα στους τελικούς.

Ξεκίνησε την επαγγελματική της καριέρα με τον Π.Α.Ο.Κ. στον οποίον βρίσκεται τρεις διαδοχικές περιόδους, από το 2021 εώς το 2024, αγωνιζόμενη πλέον ως βασική. Με τον Π.Α.Ο.Κ. αγωνίζεται στην Βολεϊ Λιγκ της Ελλάδας, όπου έφτασε δυο σερί χρονιές στα ημιτελικά του πρωταθλήματος (2022, 2023), και στην ευρωπαϊκή διοργάνωση του Τσάλεντζ Καπ.

Θεωρείται μία από τις πιο ταλαντούχες κεντρικές στο χώρο του ελληνικού βόλεϊ.

Διεθνής Καριέρα
---------------

Υπήρξε μέλος των μικρών εθνικών ομάδων της Ελλάδας.

Κλήθηκε για πρώτη φορά στην Εθνική Γυναικών το 2022 όπου αγωνίστηκε ως βασική στους Μεσογειακούς Αγώνες 2022 και στα Προκριματικά του Ευρωπαϊκού Πρωταθλήματος Γυναικών, σε ηλικία μόλις 18 ετών.

Με την Εθνική Γυναικών αγωνίστηκε επίσης και στο Ευρωπαϊκό Πρωτάθλημα Γυναικών 2023.

Η Κυριακή Τερζόγλου μέχρι τον Σεπτέμβριο του 2023 είχε πραγματοποιήσει 17 επίσημες συμμετοχές σε τρεις μεγάλες διοργανώσεις με την ελληνική εθνική ομάδα πετοσφαίρισης γυναικών, σε ηλικία μόλις 19 ετών.

Ατομικές Διακρίσεις
-------------------

* 2019: Καλύτερη Μπλοκέρ Πανελληνίου Πρωταθλήματος Κ17 Γυναικών
* 2020: Καλύτερη Μπλοκέρ Πανελληνίου Πρωταθλήματος Κ20 Γυναικών
* 2022: Πολυτιμότερη Παίκτρια (MVP) Πανελληνίου Πρωταθλήματος Κ20 Γυναικών
* 2022: Καλύτερη Μπλοκέρ Πανελληνίου Πρωταθλήματος Κ20 Γυναικών

Παραπομπές
----------

1. ↑
2. ↑  s.a, sunTech (5 Ιανουαρίου 2022). «Πανελλήνιο κοριτσιών Κ20: MVP η Κυριακή Τερζόγλου, όλες οι βραβεύσεις και οι απονομές». *www.volleyball.gr*. Ανακτήθηκε στις 30 Νοεμβρίου 2023.
3. ↑  «Συνεχίζει στον ΠΑΟΚ η Κυριακή Τερζόγλου».
4. ↑  «Τερζόγλου: «Αυτές οι νίκες μας δίνουν αυτοπεποίθηση»». *to10.gr*. 27 Αυγούστου 2022. Ανακτήθηκε στις 29 Νοεμβρίου 2023.
5. ↑  «Με Τερζόγλου στο Ευρωβόλεϊ η Εθνική γυναικών! - Paokmania.Gr - Το ανεξάρτητο site των οπαδών του ΠΑΟΚ». *www.paokmania.gr*. Ανακτήθηκε στις 29 Νοεμβρίου 2023.
6. ↑  «Home | CEV». *eurovolley.cev.eu*. Ανακτήθηκε στις 29 Νοεμβρίου 2023.

Εξωτερικοί σύνδεσμοι
--------------------

«Τερζόγλου Κυριακή | ΕΛΛΗΝΙΚΗ ΟΜΟΣΠΟΝΔΙΑ ΠΕΤΟΣΦΑΙΡΙΣΗΣ». *www.volleyball.gr*. Ανακτήθηκε στις 30 Νοεμβρίου 2023.
Ο **Διογένης Γοργόνης** είναι Έλληνας καλαθοσφαιριστής, γεννημένος το 1998.

Επαγγελματική σταδιοδρομία
--------------------------

Ξεκινώντας από τα τμήματα υποδομής του ελληνικού συλλόγου Π.Α.Ο.Κ. ο Διογένης Γοργόνης εντάχθηκε το 2014 στον Απόλλωνα Πάτρας. Την ίδια σεζόν 2014-15, αγωνίστηκε για πρώτη φορά στην κορυφαία ελληνική λίγκα Greek Basket League, με την ανδρική ομάδα του Απόλλωνα Πάτρας, σε αγώνα με τον Ολυμπιακό. και ενίσχυσε την Εθνική Νέων της Ελλάδας στο Ευρωπαϊκό Πρωτάθλημα U16 Ανδρών - DIVISION A.

Το καλοκαίρι του 2015, ο Γοργόνης μετακόμισε στην Αθήνα, όπου έπαιξε για λογαριασμό του Γ.Σ. Περιστερίου, τόσο την ομάδα Νέων όσο και την ανδρική ομάδα και κατάφερε να κατακτήσει το πρωτάθλημα της Ελληνική Β' Κατηγορία τη σεζόν 2016-2017, αγωνιζόμενος σε 12 παιχνίδια. Τα επόμενα χρόνια, αγωνίστηκε στον Ίκαρο Νέας Σμύρνης και τη Δάφνη Δαφνίου, πετυχαίνοντας το 2019 την άνοδο στην Α2 Εθνική καλαθοσφαίρισης ανδρών με την τελευταία.

Κατά τη διάρκεια της πανδημίας αγωνίστηκε στις Γ.Σ. Ελευθερούπολης και Α.Ο.Κ. Χανιά- ωστόσο, η Ελληνική Ομοσπονδία Καλαθοσφαίρισης διέκοψε το πρωτάθλημα την περίοδο 2020-2021 το Ελληνικό Πρωτάθλημα Β' Κατηγορίας και το συμβόλαιό του λύθηκε αιφνιδίως.

Τη σεζόν 2021-2022 της Α2 Εθνική καλαθοσφαίρισης ανδρών επέστρεψε στην Γ.Σ. Ελευθερούπολης και είχε μια από τις πιο παραγωγικές χρονιές της καριέρας του. Στην κανονική περίοδο έπαιξε 737 λεπτά σε 28 αγώνες με 326 πόντους (58/130 2Π & 46/108 3Π), 116 ριμπάουντ 98 ασίστ και 23 κλεψίματα  και οδήγησε την ομάδα στα πλέι οφ. Κατά τη διάρκεια των πλέι οφ, ήταν καθοριστικός παίκτης της ομάδας, παίζοντας σε 3/3 αγώνες για να στηρίξει την προσπάθεια της ομάδας του να ανέβει στo Πρωτάθλημα Ελλάδας καλαθοσφαίρισης ανδρών.

Την επόμενη χρονιά, ο Γοργόνης ξεκίνησε τη σεζόν 2022-2023 στην Α2 Εθνική καλαθοσφαίρισης ανδρών στην Α.Ε. Ψυχικού και στο μισό της σεζόν μετακόμισε στη Θεσσαλονίκη για να ενισχύσει την ιστορική ομάδα του Ηρακλή.

Σταδιοδρομία στην εθνική ομάδα
------------------------------

Ο Διογένης Γοργόνης υπήρξε μέλος των εθνικών ομάδων Νέων της Ελλάδας. Με τις εθνικές ομάδες νέων της Ελλάδας αγωνίστηκε στο FIBA U16 Ευρωπαϊκό Πρωτάθλημα Μπάσκετ, παίζοντας σε 9 αγώνες με μέσο όρο 5,7 πόντους, 3,1 ριμπάουντ και 2 ασίστ ανά αγώνα. Υποστήριξε επίσης στο Ευρωπαϊκό Πρωτάθλημα FIBA U18 2016/Division A.

Παραπομπές
----------

1. ↑   (in Ελληνική)
2. ↑
3. ↑
4. ↑   (in Ελληνική)
5. ↑   (in Ελληνική)
6. ↑ . gr/post/432036/gorgonhs-o-3os-gia-ton-aok-xania/ (in Ελληνική)
7. ↑
8. ↑   (in Ελληνική)
9. ↑
10. ↑
11. ↑
{{WikidataCoord}} – missing coordinate data

Η Σκόπελος ή Χώρα Σκοπέλου είναι η πρωτεύουσα του ομώνυμου νησιού και έδρα του Δήμου Σκοπέλου. Το νησί βρίσκεται ανατολικά της ηπειρωτικής Ελλάδας, βορειοανατολικά της Εύβοιας και αποτελεί τμήμα της Περιφερειακής Ενότητας Σποράδων στην περιοχή της Θεσσαλίας.

Γενικά
------

Η Σκόπελος είναι κτισμένη στα βορειοανατολικά παράλια του νησιού, στον μυχό ομώνυμου κόλπου και σε υψόμετρο 37 μέτρα. Διαθέτει λιμάνι και μικρό ελικοδρόμιο.

  

  

  

Παραδοσιακός δρόμος.
Η ιδιοκτησία αυτοκινήτων στην Ελλάδα μεταξύ 1990 και 2004 αυξήθηκε κατά 121%. Μαζί με τον μόνιμο πληθυσμό των αυτοκινήτων, η επιβάρυνση των τουριστικών και καλοκαιρινών οχημάτων και η διαθεσιμότητα ενοικιαζόμενων αυτοκινήτων και μοτοποδηλάτων έχει δημιουργήσει προβλήματα για τα οποία η τοπική αυτοδιοίκηση δεν έχει βρει ακόμη λύσεις. Η κατασκευή ενός μεγάλου ασφαλτοστρωμένου χώρου στάθμευσης κατά μήκος της προκυμαίας στα τέλη της δεκαετίας του 1990 δεν βοήθησε πολύ στην αντιμετώπιση των προβλημάτων στάθμευσης που αντιμετωπίζει η πόλη της Σκοπέλου το καλοκαίρι. Κατά τη διάρκεια του καλοκαιριού ο πληθυσμός του νησιού αυξάνεται από περίπου 5.000 σε 15.000 έως 20.000 (εκτίμηση 1993).[6]

Αρχιτεκτονική κληρονομιά
------------------------

Η Χώρα της Σκοπέλου έχει χαρακτηριστεί ως Παραδοσιακός Οικισμός Εξαιρετικής Ομορφιάς (19/10/1978 Π.Δ. 594,13-11/78, υπογεγραμμένο από τον Πρόεδρο της Ελλάδας Κωνσταντίνο Τσάτσο). Ορισμένοι περιορισμοί ορίζουν ότι κανένα νέο κτίριο δεν πρέπει να είναι μεγαλύτερο από δύο ορόφους, πρέπει να υπάρχει κεκλιμένη κεραμική ή πέτρινη στέγη σε παραδοσιακό στυλ και οι πόρτες, τα παράθυρα και τα μπαλκόνια να είναι κατασκευασμένα από ξύλο.

Εκκλησίες
---------

```
Η παλαιότερη υφιστάμενη εκκλησιαστική κατασκευή είναι η βασιλική του Αγίου Αθανασίου που χτίστηκε τον 11ο αιώνα και βρίσκεται στην περιοχή Κάστρο. Όλες εκτός από μία από τις εκκλησίες του νησιού τηρούν την ελληνορθόδοξη πίστη. Η υπόλοιπη εκκλησία φιλοξενεί έναν μικρό θύλακα Μαρτύρων του Ιεχωβά. Ο Χριστιανισμός επισημοποιήθηκε στη Σκόπελο με τον διορισμό του Επισκόπου Ρηγίνου τον 4ο αιώνα μ.Χ. Επί Αυτοκράτορα Ιουλιανού του Αποστάτη, ο Ρηγίνος μαρτύρησε το 362 μ.Χ. Η εορτή του αγίου είναι η 25η Φεβρουαρίου - αργία στο νησί.
```
Στη Δυτική Ελλάδα και ειδικότερα στις Περιφέρειες Ηπείρου, Θεσσαλίας, Δυτικής Ελλάδας και Στερεάς Ελλάδας, εκτείνεται το Εθνικό Πάρκο Τζουμέρκων Κοιλάδας Αχελώου Αγράφων και Μετεώρων, έκτασης 3.380 τετραγωνικών χιλιομέτρων. Το Εθνικό Πάρκο περιλαμβάνει οροσειρές, ποτάμια, λίμνες, καταρράκτες, δάση, φαράγγια, βοσκοτόπια και αποτελεί μια περιοχή με μεγάλη βιοποικιλότητα, η οποία παρέχει στους κατοίκους των γύρω περιοχών, τους απαραίτητους πόρους για τη διαβίωση τους. Η γεωργία, η δασοπονία, η κτηνοτροφία, το κυνήγι αποτελούν κύρια πηγή ενασχόλησης των κατοίκων. Αποτελεί ένα φυσικό περιβάλλον απαράμιλλης ομορφιάς, με ποικιλία οικοτόπων στους οποίους διαβιούν πολλά και διαφορετικά είδη πανίδας και διαθέτει μεγάλο πλούτο χλωρίδας. 

Τη διαχείριση του Εθνικού Πάρκου την έχει αναλάβει Φορέας Διαχείρισης, ο οποίος ιδρύθηκε το 2009 και εδρεύει στα Ιωάννινα. Ο Φορέας Διαχείρισης μεριμνά όχι μόνο για τη λειτουργία, τη διαχείριση και τη προστασία του Πάρκου, αλλά και για την αποτελεσματική συνεργασία όλων των εμπλεκόμενων φορέων, προκειμένου να επιτυγχάνεται η χρηστή χρήση του περιβαλλοντικού πόρου από τους τοπικούς φορείς και τους κατοίκους της ευρύτερης περιοχής.

Η συνεργασία αποσκοπεί στην αποτελεσματική αντιμετώπιση των επιπτώσεων της ανθρώπινης δραστηριότητας που συντελείται στη περιοχή που καλύπτει το Εθνικό Πάρκο, έτσι ώστε να μην είναι επιβλαβής για τη βιοποικιλότητα του και να διασφαλίζεται η βιώσιμη χρήση και ανάπτυξη του.

Παραπομπές
----------

1. 1 2  «Φορεας Διαχειρισης Παρκου Τζουμέρκων, Περιστερίου και Χαράδρας Αράχθου – Tzoumerka National Park». Ανακτήθηκε στις 26 Δεκεμβρίου 2021.
Ο **Επαμεινώνδας (Νώντας) Δεληγεώργης** (1883 - 1908) ήταν Έλληνας διπλωμάτης και ποιητής.

Βιογραφικά στοιχεία
-------------------

Γεννήθηκε στο Παρίσι και ήταν γιος του Λεωνίδα Δεληγεώργη, γόνου της γνωστής οικογενείας των πολιτικών, και της Θεανώς Ζωγράφου, κόρη του τραπεζίτη και μεγαλοκτηματία Χρηστάκη Ζωγράφου. Έζησε τα παιδικά του χρόνια στο εξωτερικό μεταξύ Γαλλίας και Ελλάδας. Η οικονομική κατάσταση των γονιών του τού επέτρεψε να λάβει επιμελημένη εκπαίδευση μιλώντας ήδη από νεαρή ηλικία ελληνικά, γαλλικά και γερμανικά.

Σπούδασε νομικά στα πανεπιστήμια του Μονάχου, της Λειψίας και της Χαϊδελβέργης και αναγορεύτηκε διδάκτορας νομικής. Στη συνέχεια επέστρεψε στην Ελλάδα όπου εισήλθε στο διπλωματικό σώμα ως ακόλουθος στο υπουργείο εξωτερικών. Παράλληλα αρθρογραφούσε σε εφημερίδες και περιοδικά της εποχής ενώ είχε ασχοληθεί και με την ποίηση. Θεωρείτο ταλαντούχος αλλά δυστυχώς πρόλαβε να εκδώσει μόνο μια ποιητική συλλογή με τίτλο *«Rythmes du Reve et de la Mort»* (Παρίσι, 1908), η οποία προλογίστηκε από τον διάσημο ποιητή Ζαν Μωρέα.

Απεβίωσε αιφνιδιαστικά το 1908, σε ηλικία μόλις 25 ετών.

Πηγές
-----

1. 1 2 3  Αρχείο Δεληγεώργη, από την ιστοσελίδα του ΕΛΙΑ
2. 1 2 3  Βόγλη Ελπίδα, *Έργα και ημέραι ελληνικών οικογενειών*, Ελληνικό και Λογοτεχνικό Αρχείο, Αθήνα 2005, Οικογένεια Δεληγεώργη, σελ. 133 - 134
Η **ρόκα** είναι μονοετές, ποώδες φυτό, η οποία ανήκει στο γένος *Έρουκα* (*Eruca*) της οικογένειας των Κραμβοειδών (συν. Σταυρανθών).

Χαρακτηριστικά
--------------

Βρίσκεται στις περιοχές της Μεσογείου αυτοφυής (άγρια ρόκα) ή καλλιεργείται, ενώ έχει εγκλιματιστεί και στη βόρεια Αμερική. Η καταγωγή της είναι από τη νοτιοανατολική Ασία. Επίσης ευδοκιμεί σε υγρό έδαφος

Η ρόκα είναι χειμωνιάτικο φυτό ενώ ανθίζει από το Μάρτιο έως τον Ιούνιο. Το ύψος του φυτού φτάνει τα 80 χιλιοστά με βλαστούς που διακλαδίζονται. Τα άνθη της, που έχουν διάμετρο 2-4 εκατοστά, είναι λευκά με πορφυρές φλέβες ή κιτρινωπά διατεταγμένα και σχηματίζουν ταξιανθίες. Τα φύλλα της είναι πτερωτά και ο καρπός είναι μικρός και κωνικός, ραμφοειδής και φέρει σπόρια ωοειδή,κίτρινου χρώματος.

Κατανάλωση
----------

Ο βλαστός και τα φύλλα της ρόκας τρώγονται σε διάφορες σαλάτες, ενώ σε ορισμένες περιοχές μαγειρεύεται μαζί με κρέας (παραδοσιακό Σλοβένικο πιάτο). Η γεύση της είναι πιπεράτη, αρωματική και ελαφρώς πικρή. 

Ένα είδος σαλάτας με ρόκα, παρμεζάνα, λιαστές ντομάτες και μπαλσάμικο ξίδι είναι πολύ δημοφιλές στις Ιταλία, Ισπανία και στην Ελλάδα. Τα τελευταία χρόνια η ζήτηση έχει αυξηθεί και υπάρχουν καλλιέργειες σε πολλές περιοχές. Η άγρια ρόκα έχει πιο πιπεράτη γεύση και πιο έντονο άρωμα από τη καλλιεργούμενη. 

Από τα σπόρια του φυτού λαμβάνεται ένα ελαφρώς καυστικό έλαιο που χρησιμοποιείται στη φαρμακευτική.

Εξωτερικοί σύνδεσμοι
--------------------

* Πολυμέσα σχετικά με το θέμα  Eruca vesicaria subsp. sativa στο Wikimedia Commons
* Λεξιλογικός ορισμός του ρόκα  στο Βικιλεξικό

  


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| π • σ • ε
Μυρωδικά και μπαχαρικά |
| --- |
|  |
| Μυρωδικά | 
* Αγριοσέλινο
* Άνηθος
* Βασιλικός
* Γλυστρίδα
* Δάφνη
* Δενδρολίβανο
* Δυόσμος
* Εστραγκόν
* Θρούμπι
* Θυμάρι
* Καυκαλήθρα
* Κόλιαντρος
* Λεβάντα
* Λουίζα
* Μαϊντανός
* Μάραθος
* Ματζουράνα
* Μελισσόχορτο
* Μέντα
* Μπουράντζα
* Μολόχα
* Μυρώνι
* Ρίγανη
* Σαλέπι
* Σέλινο
* Σχοινόπρασο
* Ταραξάκο
* Ύσσωπος
* Φασκόμηλο
* Φλισκούνι
 | Μέντα Κανέλα |
|  |
| Μπαχαρικά | 
* Άγριο κύμινο
* Άνηθος (σπόροι)
* Βανίλια
* Γαρίφαλο
* Γλυκάνισος
* Κανέλα
* Κάρδαμο
* Kασσία
* Κιτρινόριζα
* Κόλιαντρος (σπόροι)
* Κρόκος
* Κύμινο
* Μαϊντανός (σπόροι)
* Μάραθος (σπόροι)
* Μαύρο κάρδαμο
* Μαύρο κύμινο
* Μαυροκούκι
* Μαχλέπι
* Μοσχοκάρυδο
* Μπαχάρι
* Μπούκοβο
* Παπαρουνόσπορος
* Πάπρικα
* Πιπέρι
* Πιπερόριζα
* Σέλινο (σπόροι)
* Σινάπι
* Σκόρδο
* Σουμάκι
* Σουσάμι
* Τόνκα
* Τριγωνίσκος
* Τσίλι
 |

 |
Προμετωπίδα της δεύτερης έκδοσης του έργου *"Justine ou les malheurs de la vertu"* του Μαρκήσιου ντε Σαντ το 1791.
Η **προμετωπίδα** είναι συγκεκριμένο διακοσμητικό στοιχείο που χρησιμοποιούσαν οι τυπογράφοι από την εποχή του μεσαίωνα. Ο όρος ήταν καταρχήν αρχιτεκτονικός, αλλά χρησιμοποιήθηκε περισσότερο στην τυπογραφία και την τέχνη της διακόσμησης του βιβλίου. 

Συγκεκριμένα, είναι εικονογράφηση που γεμίζει τη δεύτερη σελίδα και προηγείται της σελίδας που φέρει τον τίτλο του βιβλίου. Στην πρώτη σελίδα τυπώνεται ο σύντομος τίτλος του βιβλίου, χωρίς υπότιτλο, συγγραφέα και λοιπά στοιχεία, ενώ στην επόμενη σελίδα, την αντικρινή της προμετωπίδας εκτυπώνεται ο πλήρης, επεξηγηματικός τίτλος, με συγγραφέα, χρονολογία έκδοσης, τυπογράφο και άλλα στοιχεία.

Ως προμετωπίδες χρησιμοποιούνταν εξέχοντα δείγματα χαρακτικής τέχνης, ειδικά σε Βίβλους και ακαδημαϊκά έργα.

Παραπομπές
----------

1. ↑  «Frontispiece στην *Classic Encyclopedia*». Αρχειοθετήθηκε από το πρωτότυπο στις 5 Ιουλίου 2009. Ανακτήθηκε στις 18 Ιουνίου 2009.
2. ↑  «frontispiece». *The Free Dictionary*. .
3. ↑  Frontispiece στο *Knowledgerush*[*νεκρός σύνδεσμος*]

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Προμετωπίδα** |
Ο **Χάρης Καρώνης** (*γενν.* 1974) είναι Έλληνας ηλεκτρολόγος μηχανικός και επιχειρηματίας, ο οποίος έχει ιδρύσει και είναι κύριος μέτοχος στην εταιρεία εφαρμογών πληροφορικής, ***Viva Wallet Holdings***.

Βιογραφικά στοιχεία
-------------------

Γεννήθηκε στην Αθήνα το 1974. Εισήχθη στο ΤΕΙ Πειραιά το 1992 στο τμήμα Ηλεκτρολόγων Μηχανολόγων και το 1994 έλαβε το πτυχίο του.

Καριέρα
-------

Τα έτη 1991-1999 εργάστηκε ως μουσικός παραγωγός ραδιοφώνου στον σταθμό Αθήνα 9,84 και στο *Jeronimo Groovy*. Το 1996 πήρε μέρος στη δημιουργία της βάσης δεδομένων τραγουδιών στο ελληνικό διαδίκτυο, music.groovy.gr. Έλαβε μέρος τα έτη 1997-99 στην εθνική επιτροπή τηλεπικοινωνιών. Το 1999 διεκπεραίωσε το σχεδιασμό και την εγκατάσταση του δικτύου του ελληνικού στρατού.

Το 2000, ίδρυσε την εταιρεία *www.realize.gr* που παρείχε εξειδικευμένες τεχνολογικές υπηρεσίες και ηλεκτρονικές υπηρεσίες βασισμένες στις συναλλαγές. Το 2006 ίδρυσε τη Viva.gr που αποτελεί σήμερα σημαντικό πάροχο υπηρεσιών στον τομέα των ταξιδιωτικών υπηρεσιών, των υπηρεσιών e-ticketing θεαμάτων, των ασφαλιστικών υπηρεσιών και άλλων υπηρεσιών. 

Το 2021 η εταιρεία *Viva Wallet* έχει υποκαταστήματα σε 23 χώρες σε όλη την Ευρώπη και παρέχει υπηρεσίες σε 19 διαφορετικές γλώσσες. Τον Ιανουάριο 2022, η αμερικανική JP Morgan εξαγόρασε το 49% των μετοχών της εταιρείας Viva Wallet.

Διακρίσεις
----------

Το 1999 ο Καρώνης βραβεύτηκε στα *Web Awards* για τον ιστότοπο της Crunch. To 2000 βραβεύτηκε στα *Web Awards* ως καλύτερος μάνατζερ για τις ιστοσελίδες των προϊόντων NESCAFE & MILKO.

Παραπομπές
----------

1. ↑  Μορφίδης, Στέλιος (31 Ιανουαρίου 2022). «Χάρης Καρώνης: Ο ιδρυτής της Viva Wallet δίνει από 50.000 ευρώ έως 4 εκατ. ευρώ σε στελέχη μετά το χρυσό deal». *ProtoThema*. Ανακτήθηκε στις 6 Φεβρουαρίου 2022.
2. ↑  Οικονομία, Ειδήσεις για την (31 Ιανουαρίου 2022). «Χάρης Καρώνης (Viva Wallet): Ο ιδιοφυής επιχειρηματίας που δημιούργησε την πρώτη ελληνική unicorn». *Ειδήσεις για την Οικονομία | newmoney*. Ανακτήθηκε στις 6 Φεβρουαρίου 2022.
3. ↑
4. ↑  Παλαιολόγος, Γιάννης (7 Αυγούστου 2017). «Γενιά επιχειρηματικά ανεκπαίδευτη». *Η ΚΑΘΗΜΕΡΙΝΗ*. Ανακτήθηκε στις 29 Ιανουαρίου 2022.
5. ↑  «Η JP Morgan ανακοίνωσε τη συμφωνία με τη Viva Wallet – Τι δήλωσε σχετικά ο Χάρης Καρώνης». *Fortunegreece.com*. 25 Ιανουαρίου 2022. Ανακτήθηκε στις 29 Ιανουαρίου 2022.
6. ↑
7. ↑  «Πέφτουν οι υπογραφές για την εξαγορά της Viva Wallet από την JP Morgan». *Η ΚΑΘΗΜΕΡΙΝΗ*. 24 Ιανουαρίου 2022. Ανακτήθηκε στις 29 Ιανουαρίου 2022.
8. ↑  «Χάρης Καρώνης». *Fortunegreece.com*. 10 Ιουλίου 2013. Ανακτήθηκε στις 29 Ιανουαρίου 2022.
9. ↑  «Αποκαλυπτικό - Χάρης Καρώνης στο mononews: Θα γίνουμε τρεις φορές μεγαλύτεροι - Όλη η συμφωνία Viva-JP Morgan». *mononews*. 26 Ιανουαρίου 2022. Ανακτήθηκε στις 29 Ιανουαρίου 2022.
10. ↑  «Ο Χάρης Καρώνης έκλεισε το deal της χρονιάς, χωρίς να πουλήσει ούτε μια μετοχή». *Fortunegreece.com*. 5 Φεβρουαρίου 2022. Ανακτήθηκε στις 6 Φεβρουαρίου 2022.
Το ***American Fiction*** είναι Αμερικανική κωμική-δραματική ταινία του 2023 σε σκηνοθεσία και σενάριο από τον Κορντ Τζέφερσον. Βασίζεται στο μυθιστόρημα του 2001 *Erasure* από τον Περσίβαλ Έβερετ. Πρωταγωνιστούν οι Τζέφρι Ράιτ, Τρέισι Έλις Ρος, Στέρλινγκ Κ. Μπράουν, Τζον Όρτιζ, Έρικα Αλεξάντερ, Λέσλι Ούγκαμς, Άνταμ Μπρόντι και Κιθ Ντέιβιντ.

Το *American Fiction* έκανε πρεμιέρα στο Διεθνές Φεστιβάλ Κινηματογράφου του Τορόντο στις 8 Σεπτεμβρίου του 2023, όπου κέρδισε το Βραβείο People's Choice. Έλαβε περιορισμένη κινηματογραφική κυκλοφορία στις 15 Δεκεμβρίου του 2023, με μια επέκταση στις 22 Δεκεμβρίου του 2023, από την Amazon MGM Studios. Έλαβε θετικά σχόλια από τους κριτικούς, με επαίνους για την ερμηνεία του Ράιτ.

Έλαβε διάφορες διακρίσεις, περιλαμβάνοντας πέντε υποψηφιότητες στα Βραβεία Αμερικανικής Ακαδημίας Κινηματογράφου 2023 (Καλύτερη Ταινία, Καλύτερος Α΄ Ανδρικός Ρόλος, Καλύτερος Β΄ Ανδρικός Ρόλος, Καλύτερο Προσαρμοσμένο Σενάριο και Καλύτερη Πρωτότυπη Μουσική), κερδίζοντας Καλύτερο Προσαρμοσμένο Σενάριο και δύο υποψηφιότητες στις Χρυσές Σφαίρες του 2023 (Καλύτερη Ταινία Μιούζικαλ ή Κωμωδία και Καλύτερος Α' Ανδρικός Ρόλος σε Κωμωδία ή Μιούζικαλ).

Παραπομπές
----------

1. 1 2 3 4 5 6 7 8 9 10 11 12 13  Ανακτήθηκε στις 5  Αυγούστου 2023.
2. ↑  Lang, Brent (24 Ιουλίου 2023). «Toronto Film Festival 2023 Lineup Includes Alexander Payne, Richard Linklater, Anna Kendrick, George C. Wolfe and Ethan Hawke Movies». *Variety* (στα Αγγλικά). Ανακτήθηκε στις 27 Ιανουαρίου 2024.
3. ↑  Moreau, Brent Lang,Jordan· Lang, Brent· Moreau, Jordan (23 Ιανουαρίου 2024). «Oscar Nominations 2024: 'Oppenheimer' Dominates With 13 Nods, 'Poor Things' Follows With 11». *Variety* (στα Αγγλικά). Ανακτήθηκε στις 27 Ιανουαρίου 2024.
4. ↑  Shanfeld, Brent Lang,Ethan· Lang, Brent· Shanfeld, Ethan (11 Δεκεμβρίου 2023). «Golden Globes 2024: Full Nominations List». *Variety* (στα Αγγλικά). Ανακτήθηκε στις 27 Ιανουαρίου 2024.

Εξωτερικοί σύνδεσμοι
--------------------

* Επίσημος ιστότοπος
* *American Fiction*   στην IMDb
Ο **Στέφανος Π. Ταμβάκης** είναι Έλληνας επιχειρηματίας της Αλεξάνδρειας με καταγωγή από τη Λήμνο. Από το Δεκέμβριο του 2006 είναι πρόεδρος του Συμβουλίου Απόδημου Ελληνισμού. Λόγω κομματικών διαφορών ανάμεσα στις κυβερνήσεις ΠΑΣΟΚ και ΝΔ η ιδέα του ΣΑΕ άλλαξε πορεία από το 2006. Από τότε, η προεδρική του θέση δεν έχει δει δεύτερες εκλογές.

Βιογραφικό
----------

Ο Στέφανος Π. Ταμβάκης γεννήθηκε στις 27 Ιουνίου του 1952 στην Αλεξάνδρεια από γονείς Λημνίους με καταγωγή από το χωριό Κορνός. Φοίτησε στο Αβερώφειο Γυμνάσιο Αλεξάνδρειας και στην συνέχεια μετέβη στην Αγγλία όπου σπούδασε στο Cambridge University, Γλώσσα και Διοίκηση Επιχειρήσεων. Εκτός από την μητρική του γλώσσα μιλά αραβικά, αγγλικά και γαλλικά. 

Το 1976 μετά από το θάνατο του πάτερα του Παύλου Ταμβάκη επέστρεψε στην Αίγυπτο και ανέλαβε, την οικογενειακή επιχείρηση παρασκευής και παραγωγής τροφίμων *"St'George's est. 1905"*, στην Αλεξάνδρεια. 

Το 1978 παντρεύτηκε την Ευγενία Δαγιάντη και στις 20 Αυγούστου του 1980 απέκτησαν έναν γιο τον Παύλο Ταμβάκη.

Στα κοινά της ομογένειας
------------------------

Η είσοδος του στα κοινά έγινε το 1976, με την εκλογή του στο Διοικητικό Συμβούλιο του Φιλανθρωπικού Σωματείου Αισχύλος-Αρίων, ακολουθώντας την πορεία του πατέρα του, Παύλου Ταμβάκη, ο οποίος διετέλεσε Πρόεδρος του συγκεκριμένου Σωματείου. 

Το 1984 εκλέγεται Κοινοτικός Επίτροπος της Ελληνικής Κοινότητας Αλεξάνδρειας. Πρώτο του μέλημα ήταν η αναδιοργάνωση και ανάπτυξη του Κοινοτικού Γηροκομείου Κανισκέρη-Αντωνιάδη. 

Το 1990 εκλέγεται Πρόεδρος της Ελληνικής Κοινότητας Αλεξάνδρειας (ΕΚΑ) σε ηλικία 38 χρονών, θέση στην οποία παρέμεινε ως το 2002, για να ανακηρυχτεί στη συνέχεια Επίτμος Πρόεδρος της ΕΚΑ. Ως Πρόεδρος της ΕΚΑ το 1993 διοργάνωσε τους εορτασμούς για τα 150 χρόνια της Πρεσβυγενούς Κοινότητας Αιγύπτου. Σε ενέργειές του οφείλεται έκδοση της κοινοτικής εφημερίδας «Πατρίδα» και η ανέγερση αγάλματος του Μεγάλου Αλεξάνδρου.

Από το 2003 είναι αιρετό μέλος των Δ.Σ. στο Κοινωφελές και στο αντίστοιχο Επιχειρηματικό Ίδρυμα Αλέξανδρος Ωνάσης.

Στο ΣΑΕ
-------

Το 1995 εκλέγεται Αντιπρόεδρος του Συμβουλίου Απόδημου Ελληνισμού και Συντονιστής Ασίας-Αφρικής. Επανεκλέγεται ομόφωνα τρεις συνεχόμενες φορές. Από τη θέση αυτή το 1997 διοργάνωσε το Α΄ Περιφερειακό Συνέδριο Ασίας-Αφρικής στην Αίγυπτο. Επίσης, δύο συνέδρια του Δικτύου Νεολαίας ΣΑΕ Ασίας – Αφρικής, το 1999 στην Αλεξάνδρεια και το 2001 στο Γιοχάνεσμπουργκ.

Τον Δεκέμβριο του 2001 εκλέγεται Αναπληρωτής Πρόεδρος και στις 9 Δεκεμβρίου 2006 εκλέγεται Πρόεδρος του ΣΑΕ, διαδεχόμενος τον ελληνοαμερικανό Άντριου Άθενς.

Τιμητικές διακρίσεις
--------------------

* "Χρυσός Σταυρός του Τάγματος του Φοίνικος" από τον Πρόεδρο της Ελληνικής Δημοκρατίας κ. Κωνσταντίνο Στεφανόπουλο
* "Παράσημο Α΄ Τάξεως του Αγίου Μάρκου Ευαγγελιστή" από τον Πατριάρχη Αλεξάνδρειας Παρθένιο Γ΄.
* "Μεγαλόσταυρος της Πατριαρχικής Τάξεως του Αγίου Σάββα" από τον Πατριάρχη Αλεξάνδρειας και πάσης Αφρικής Πέτρο Ζ΄.
* "Άρχων Τελετάρχης" του Πατριαρχείου Αλεξανδρείας.
* Μετάλλιο από τον Πατριάρχη Πασών των Ρωσιών Αλέξιο Β΄.

Εξωτερικοί σύνδεσμοι
--------------------

* 
* 
*
Η **Ομοσπονδία Καλαθοσφαίρισης Σενεγάλης** (γαλλικά: *Fédération Sénégalaise de Basket-Ball*, FSBB) είναι το όργανο διοίκησης της καλαθοσφαίρισης στη Σενεγάλη. Εδρεύει στο Ντακάρ και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, εποπτεύει το επαγγελματικό πρωτάθλημα ανδρών, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Νότιας Αφρικής.

Παραπομπές
----------

1. ↑  Senegal (SEN) Αρχειοθετήθηκε 2017-08-09 στο Wayback Machine. fiba.com

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 125837967
* LCCN: no2004023004

 |

 |